pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-อนุทิน ยืนยันระบบป้องกัน ควบคุมโรค อ.แม่สอด จ.ตาก มีประสิทธิภาพ
วันอาทิตย์ที่ 18 ตุลาคม 2563
อนุทิน ยืนยันระบบป้องกัน ควบคุมโรค อ.แม่สอด จ.ตาก มีประสิทธิภาพ
รองนายกรัฐมนตรีและรัฐมนตรีว่าการกระทรวงสาธารณสุข ลงพื้นที่เห็นกับตามาตรการป้องกันควบคุมโรคโควิด 19 อ.แม่สอด จ.ตาก ยืนยันมีความพร้อมและมีประสิทธิภาพ ทําให้พบผู้ติดเชื้อรายใหม่ นําเข้าสู่ระบบการรักษา
รองนายกรัฐมนตรีและรัฐมนตรีว่าการกระทรวงสาธารณสุข ลงพื้นที่เห็นกับตามาตรการป้องกันควบคุมโรคโควิด 19 อ.แม่สอด จ.ตาก ยืนยันมีความพร้อมและมีประสิทธิภาพ ทําให้พบผู้ติดเชื้อรายใหม่ นําเข้าสู่ระบบการรักษา ขอประชาชนสวมหน้ากาก 100 เปอร์เซ็นต์ ล้างมือ เว้นระยะห่าง
วันนี้ (18 ตุลาคม 2563) ที่ด่านพรมแดนแห่งที่ 2 แม่สอด อ.แม่สอด จ.ตาก นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายพงศ์รัตน์ ภิรมย์รัตน์ ผู้ว่าราชการจังหวัดตาก นายธนิตพล ไชยนันทน์ ที่ปรึกษารัฐมนตรีช่วยว่าการกระทรวงสาธารณสุข นายแพทย์เกียรติภูมิ วงศ์รจิต ปลัดกระทรวงสาธารณสุข และคณะผู้บริหาร ลงพื้นที่ติดตามการดําเนินงานป้องกันควบคุมโรคโควิด 19 พร้อมให้กําลังใจเจ้าหน้าที่ผู้ปฏิบัติงาน ณ ด่านพรมแดนแม่สอดที่ 2, โรงพยาบาลแม่สอด, สถานที่กักกัน (Local Quarantine) และชุมชนมัสยิดมะดีนะฮ์ จังหวัดตาก
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า พลเอกประยุทธ์ จันทร์โอชา นายกรัฐมนตรี มีความเป็นห่วงมาตรการป้องกัน ควบคุมโรคในพื้นที่ชายแดนแม่สอด จ.ตาก และพื้นที่อื่นๆ ที่ติดชายแดนอย่างเต็มที่ การลงพื้นที่ในวันนี้นอกจากได้เห็นสภาพที่แท้จริง ยังเป็นการสร้างความเชื่อมั่นให้แก่ประชาชน เห็นถึงการปฏิบัติงานอย่างเข้มแข็ง การมีส่วนร่วมของทุกภาคส่วน การค้นพบผู้ติดเชื้อโควิด 19 รายใหม่ในพื้นที่แม่สอดเป็นการพิสูจน์ให้เห็นว่าระบบการคัดกรองของไทยมีประสิทธิภาพ ทั้งการค้นหาเชิงรุกและตรวจหาเชื้อในกลุ่มเสี่ยงทุกคนซึ่งได้ผลเป็นที่น่าพอใจ ขณะเดียวกันกระทรวงสาธารณสุข ได้รับฟังปัญหาอุปสรรคและให้การสนับสนุนด้านต่างๆ เพื่อให้เจ้าหน้าที่ทํางานสะดวกมากยิ่งขึ้น เช่น รถเก็บตัวอย่างนิรภัยพระราชทานจํานวน 5 คัน เพิ่มกําลังคน เป็นต้น รวมทั้งการเตรียมระบบส่งต่อผู้ป่วยอื่น ๆ ไปโรงพยาบาลในจังหวัดตาก และโรงพยาบาลสมเด็จพระเจ้าตากสินมหาราช เพื่อให้โรงพยาบาลแม่สอดมีความพร้อมดูแลรักษาหากพบผู้ป่วยโรคโควิด 19 และควบคุมการแพร่กระจายเชื้อ
“ขอให้ประชาชนอย่าได้กังวล โอกาสในการระบาดจากการพบผู้ติดเชื้อ 5 รายล่าสุด ตามหลักการแล้วมีน้อย เพราะเป็นผู้ป่วยที่ไม่แสดงอาการ ไม่มีอาการไอ จาม จึงมีโอกาสแพร่เชื้อน้อยกว่า และทุกรายนําเข้าสู่ระบบการรักษาในโรงพยาบาลแล้ว และมีการเฝ้าระวัง พร้อมขยายผลสอบสวนโรคต่อไป ยืนยันว่ากระทรวงสาธารณสุขมีความพร้อมในการรับมือกับสถานการณ์ที่เกิดขึ้น และขอให้ประชาชนสวมหน้ากากผ้า/หน้ากากอนามัย 100% เมื่ออยู่ในที่สาธารณะ หมั่นล้างมือ เว้นระยะห่างตามความจําเป็น" นายอนุทินกล่าว
อย่างไรก็ตาม คณะกรรมการโรคติดต่อจังหวัดตาก ได้ประเมินสถานการณ์และออกประกาศขอความร่วมมือประชาชนงดเข้า-ออกย่านมะดีนะฮ์ และย่านถุงทอง ในชุมชนวัดหลวง งดประกอบศาสนกิจที่มีการรวมกลุ่มมากเกิน 10 คน งดใช้อาคารสถานที่ของสถานศึกษา และขอความร่วมมือร้านค้า เจ้าของกิจการ จัดระบบการเข้าใช้บริการตามมาตรการป้องกันควบคุมโรค รวมถึงปิดสถานบริการที่ เช่น ผับ บาร์ คาราโอเกะ นวดสปา ในพื้นที่อําเภอแม่สอด และงดกิจกรรมรวมกลุ่มที่มีโอกาสติดต่อสัมผัสกันได้ง่าย เพื่อป้องกันการแพร่และรับเชื้อ
**************************** 18 ตุลาคม 2563
รัฐบาลไทย-ข่าวทำเนียบรัฐบาล-สาธิต ลงพื้นที่นครปฐม พบมาตรการสำคัญลดอัตราป่วยโรคไข้เลือดออกได้ชัดเจน
วันอาทิตย์ที่ 18 ตุลาคม 2563
สาธิต ลงพื้นที่นครปฐม พบมาตรการสําคัญลดอัตราป่วยโรคไข้เลือดออกได้ชัดเจน
รัฐมนตรีช่วยว่าการกระทรวงสาธารณสุขลงพื้นที่อําเภอดอนตูม เข้มมาตรการควบคุมไข้เลือดออก ทั้ง 3 เก็บ 3 โรค, บวร. (บ้าน วัด โรงเรียน) และ 5 ส. มี อสม. เป็นกําลังหลักติดตาม ทําให้อัตราป่วยไข้เลือดออกลดลงชัดเจน น้อยที่สุดในจังหวัดนครปฐม
วันนี้ (18 ตุลาคม 2563) ที่โรงเรียนเทศบาล 1 วัดลําลูกบัว ต.ลําลูกบัว อ.ดอนตูม จ.นครปฐม ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานพิธีมอบรางวัลโครงการ บวร. ร่วมใจ ขจัดภัยไข้เลือดออก อําเภอดอนตูม จังหวัดนครปฐม ประจําปี 2563 โดยมีนายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ นายอภินันท์ เผือกผ่อง รองผู้ว่าราชการจังหวัดนครปฐม และผู้บริหารกระทรวงสาธารณสุขร่วมเป็นเกียรติในงาน
ดร.สาธิตกล่าวว่า กระทรวงสาธารณสุขมีนโยบายที่ชัดเจนในการลดอัตราการป่วยด้วยโรคไข้เลือดออกที่มียุงลายเป็นพาหะอย่างต่อเนื่อง มีมาตรการหลัก “3 เก็บ 3 โรค” คือ 1.เก็บบ้านให้สะอาด ไม่ให้มีมุมอับทึบเป็นที่เกาะพักของยุง 2.เก็บขยะ เศษภาชนะรอบบ้าน 3.เก็บน้ํา ภาชนะที่ใส่น้ําต้องปิดฝามิดชิดป้องกันไม่ให้ยุงลายวางไข่ ซึ่งเป็นการกําจัดแหล่งเพาะพันธุ์ยุงลาย ป้องกันได้ 3 โรค คือ ไข้เลือดออก ติดเชื้อไวรัสซิก้า และไข้ปวดข้อยุงลาย รวมถึงกิจกรรม “วิ่งไล่ยุง” รณรงค์กําจัดแหล่งเพาะพันธุ์ยุงลาย เพื่อหวังให้ช่วยลดแหล่งแพร่พันธุ์ของลูกน้ํายุงลายที่เป็นสาเหตุหลักของการป่วยไข้เลือดออก โดยในปี พ.ศ.2563 ข้อมูลกองระบาดวิทยา กรมควบคุมโรค วันที่ 22 กันยายน 2563 ประเทศไทยมีผู้ป่วยด้วยโรคไข้เลือดออก จํานวน 57,476 ราย เสียชีวิต 37 ราย ช่วงเดียวกันของปี 2562 มีผู้ป่วย 69,609 ราย เสียชีวิต 7 ราย
ดร.สาธิตกล่าวต่อว่า สําหรับข้อมูลการป่วยด้วยโรคไข้เลือดออกของจังหวัดนครปฐม ตั้งแต่ปี 2558-2562 พบการระบาดอย่างต่อเนื่อง โดยปี 2562 มีผู้ป่วยจํานวน 2,307 ราย เสียชีวิต 3 ราย เป็นอันดับที่ 14 ของประเทศ สํานักงานสาธารณสุขจังหวัดนครปฐมได้เร่งแก้ปัญหา โดยให้ทุกภาคส่วน ทั้งภาครัฐ ท้องถิ่น การศึกษา ศาสนา สาธารณสุขและประชาชน เข้ามีส่วนร่วม มีอาสาสมัครสาธารณสุขประจําหมู่บ้าน (อสม.) เป็นกําลังหลัก ขับเคลื่อนการป้องกันควบคุมโรคในพื้นที่ คอยติดตามประเมินค่าดัชนีลูกน้ํายุงลายอย่างต่อเนื่อง และชักชวนให้ บวร. (บ้าน วัด โรงเรียน) ร่วมมือกันทําลายแหล่งเพาะพันธุ์ยุง ด้วยมาตรการ 3 เก็บ 3 โรค และเพิ่มมาตรการ 5 ส. ในสถานที่ทํางาน โรงงาน บ้านโรงเรียน และวัด ทําให้จังหวัดนครปฐมมีอัตราการระบาดลดลงอย่างชัดเจน ข้อมูล วันที่ 30 กันยายน 2563 พบผู้ป่วยด้วยโรคไข้เลือดออกรวม 689 ราย เสียชีวิต 1 ราย เป็นลําดับที่ 34 ของประเทศ ซึ่งอําเภอดอนตูม มีผู้ป่วยจํานวน 13 ราย น้อยที่สุดในจังหวัดนครปฐม
พร้อมกันนี้ ดร.สาธิตได้มอบเกียรติบัตรให้วัด โรงเรียน และหมู่บ้านปลอดลูกน้ํายุงลาย 18 รางวัล ดังนี้ ประเภทวัด ได้แก่ วัดสุขวราราม วัดบ้านหลวง วัดดอนตูม รางวัลประเภทโรงเรียน ได้แก่ โรงเรียนวัดสุขวราราม โรงเรียนวัดทุ่งผักกูด โรงเรียนวัดทุ่งสีหลง และรางวัลชมเชย อีก 9 แห่ง รวมถึงรางวัลประเภทหมู่บ้าน 6 แห่ง ได้แก่ หมู่ที่ 6 หมู่ที่ 9 หมู่ที่ 11 หมู่ที่ 13 หมู่ที่ 12 ต.ลําเหย และหมู่ที่ 9 ต.ดอนพุทรา
**************************** 18 ตุลาคม 2563
รัฐบาลไทย-ข่าวทำเนียบรัฐบาล-ปลัด สธ.กำชับ รพ.เตรียมพร้อมรับมือน้ำท่วมฉับพลัน-น้ำป่าไหลหลาก
วันอาทิตย์ที่ 18 ตุลาคม 2563
ปลัด สธ.กําชับ รพ.เตรียมพร้อมรับมือน้ําท่วมฉับพลัน-น้ําป่าไหลหลาก
ปลัดกระทรวงสาธารณสุข กําชับโรงพยาบาลเตรียมความพร้อมรับมือน้ําท่วมฉับพลัน-น้ําป่าไหลหลาก ไม่ให้กระทบบริการประชาชน โดยขนย้ายยา เวชภัณฑ์ และเครื่องมือแพทย์ในที่ปลอดภัย สํารองยา ออกซิเจน ยาสามัญประจําบ้านอย่างเพียงพอ ออกหน่วยบริการดูแลประชาชน
ปลัดกระทรวงสาธารณสุข กําชับโรงพยาบาลเตรียมความพร้อมรับมือน้ําท่วมฉับพลัน-น้ําป่าไหลหลาก ไม่ให้กระทบบริการประชาชน โดยขนย้ายยา เวชภัณฑ์ และเครื่องมือแพทย์ในที่ปลอดภัย สํารองยา ออกซิเจน ยาสามัญประจําบ้านอย่างเพียงพอ ออกหน่วยบริการดูแลประชาชนโดยเฉพาะกลุ่มเสี่ยงอย่างต่อเนื่อง อย่าให้ขาดยา สถานบริการสาธารณสุขเปิดบริการได้ทุกแห่ง
วันนี้ (18 ตุลาคม 2563) นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า กรมอุตุนิยมวิทยาพยากรณ์สภาพอากาศประเทศไทยช่วงสัปดาห์นี้ หลายจังหวัดทั่วทุกภาคของประเทศไทยมีฝนตกหนักถึงหนักมาก มีความเสี่ยงเกิดน้ําท่วมฉับพลันและน้ําป่าไหลหลาก ได้สั่งการให้สํานักงานสาธารณสุขจังหวัดและโรงพยาบาลในพื้นที่เสี่ยง ติดตามสถานการณ์ใกล้ชิด พร้อมให้การดูแลช่วยเหลือผู้ประสบภัยตลอด 24 ชั่วโมง โดยเฉพาะผู้ป่วยติดบ้านติดเตียง เด็กเล็ก หญิงตั้งครรภ์ ผู้สูงอายุในพื้นที่ตามที่ได้สํารวจข้อมูลไว้ ให้ได้รับการดูแลอย่างต่อเนื่องและไม่ขาดยา และจัดหน่วยแพทย์เคลื่อนที่ออกให้บริการดูแลประชาชนที่ประสบภัยจนกว่าสถานการณ์จะเข้าสู่ภาวะปกติ
นอกจากนี้ ให้ปฏิบัติตามแผนรับมือป้องกันน้ําท่วมเข้าสถานบริการ เพื่อไม่ให้กระทบกับการบริการประชาชน โดยขนย้ายยา เวชภัณฑ์ เครื่องมือแพทย์ไว้ในที่ปลอดภัย สํารวจและสํารองยา เวชภัณฑ์ ออกซิเจนให้พร้อมใช้งาน รวมทั้งยาชุดสามัญประจําบ้าน รองรับการให้บริการประชาชนได้อย่างต่อเนื่องรวมถึงตรวจสอบระบบระบายน้ํา ติดตั้งกระสอบทราย เครื่องสูบน้ํา สํารองน้ํามัน ระบบสํารองไฟฟ้า เครื่องปั่นไฟ ให้พร้อมใช้งาน 24 ชั่วโมง อย่างไรก็ตาม เบื้องต้นได้รับรายงานมีสถานบริการสาธารณสุขได้รับผลกระทบ 2 แห่ง คือ และศูนย์สุขภาพชุมชนประปา อ.ปากช่อง จ.นครราชสีมา และโรงพยาบาลส่งเสริมสุขภาพตําบลน้ําคอก อ.เมือง จ.ระยอง สามารถเปิดให้บริการได้ตามปกติ โดยตั้งแต่วันที่ 7 ตุลาคม 2563 ถึงปัจจุบัน ส่วนกลางได้สนับสนุนยาชุดช่วยผู้ประสบภัยแจกจ่ายแก่ผู้ประสบภัยน้ําท่วมใน 6 จังหวัด ได้แก่ นครราชสีมา สระแก้ว ตรัง สตูล สุราษฎร์ธานี และนครศรีธรรมราช รวม 19,500 ชุด
**************************************** 18 ตุลาคม 2563
รัฐบาลไทย-ข่าวทำเนียบรัฐบาล-นายกรัฐมนตรีห่วงสถานการณ์ผนังกั้นน้ำแตก ที่ปักธงชัย สั่งเฝ้าระวังระดับน้ำ พร้อมอพยพและช่วยเหลือประชาชนเร่งด่วน
วันอาทิตย์ที่ 18 ตุลาคม 2563
นายกรัฐมนตรีห่วงสถานการณ์ผนังกั้นน้ําแตก ที่ปักธงชัย สั่งเฝ้าระวังระดับน้ํา พร้อมอพยพและช่วยเหลือประชาชนเร่งด่วน
นายกรัฐมนตรีห่วงสถานการณ์ผนังกั้นน้ําแตก ที่ปักธงชัย
สั่งเฝ้าระวังระดับน้ํา พร้อมอพยพและช่วยเหลือประชาชนเร่งด่วน
นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและ รมว.กลาโหม ได้รับรายงานและติดตามสถานการณ์ผนังกั้นน้ํา อ่างเก็บน้ําลําหินตะโง่ อ. ปักธงชัย
จ. นครราชสีมา แตกเนื่องจากปริมาณฝนตกต่อเนื่อง และปริมาณน้ําเกินกว่าจะรับได้ ส่งผลให้เกิดน้ําท่วมในพื้นที่โดยรอบ และสถานการณ์ยังน่าเป็นห่วง โดยสั่งการให้หน่วยงาน เช่น กรมชลประทาน สํานักงานทรัพยากรน้ําแห่งชาติ (สนทช) และจังหวัด เฝ้าติดตามและแก้ไขโดยด่วน พร้อมทั้งเร่งเตือนประชาชน ให้ได้รับรู้ข่าวสารอย่างต่อเนื่อง และการรับมือในสถานการณ์
ทั้งนี้ หน่วยงานต่างๆ ได้รายงานผลการช่วยเหลือ และบรรเทาสาธารณภัย ให้นายกรัฐมนตรีทราบทุกระยะ และนายกรัฐมนตรีได้กําชับให้พร้อมช่วยเหลือประชาชนทุกขณะ และระดมสรรพกําลังพล เครื่องมือ และหน่วยแพทย์ เพื่อช่วยเหลือตลอด 24 ชั่วโมง ทั้งนี้ หากประชาชนต้องการความช่วยเหลือให้แจ้งเจ้าหน้าที่ที่พร้อมให้ความช่วยเหลือและเตรียมพร้อมอยู่ในพื้นที่ตลอดเวลา
......
รัฐบาลไทย-ข่าวทำเนียบรัฐบาล-รมว.แรงงาน ประธานพิธีถวายผ้าพระกฐินพระราชทานของกระทรวงแรงงานประจำปี ๒๕๖๓ ณ วัดไตรธรรมาราม พระอารามหลวง สุราษฎร์ธานี
วันอาทิตย์ที่ 18 ตุลาคม 2563
รมว.แรงงาน ประธานพิธีถวายผ้าพระกฐินพระราชทานของกระทรวงแรงงานประจําปี ๒๕๖๓ ณ วัดไตรธรรมาราม พระอารามหลวง สุราษฎร์ธานี
รัฐมนตรีว่าการกระทรวงแรงงาน ประธานพิธีถวายผ้าพระกฐินพระราชทานของกระทรวงแรงงานประจําปี ๒๕๖๓ ณ วัดไตรธรรมาราม พระอารามหลวง สุราษฎร์ธานี โดยมียอดทําบุญกฐินพระราชทานกระทรวงแรงงานจํานวน ๑,๙๕๙,๒๖๙ บาท
วันที่ ๑๘ ตุลาคม ๒๕๖๓ เวลา ๑๐.๐๐ น. นายสุชาติ ชมกลิ่น รัฐมนตรีว่าการกระทรวงแรงงาน เป็นประธานในพิธีถวายผ้าพระกฐินพระราชทานของกระทรวงแรงงานประจําปี ๒๕๖๓ ณ วัดไตรธรรมาราม พระอารามหลวง ตําบลตลาด อําเภอเมืองสุราษฎร์ธานี จังหวัดสุราษฎร์ธานี นับเป็นพระมหากรุณาธิคุณเป็นลันพันที่พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ทรงพระกรุณาโปรดเกล้าโปรดกระหม่อมให้กระทรวงแรงงานรับพระราชทานผ้าพระกฐิน เพื่อนําไปถวาย โดยมี ผู้ว่าราชการจังหวัดสุราษฎร์ธานี ผู้บริหารระดับสูงกระทรวงแรงงาน ข้าราชการ เจ้าหน้าที่ในสังกัดกระทรวงแรงงาน และผู้แทนจากหน่วยงานต่างๆ ในจังหวัดสุราษฎร์ธานี ตลอดจนประชาชนร่วมบริจาคทรัพย์ และร่วมพิธีเป็นจํานวนมาก โดยมียอดทําบุญกฐินพระราชทานกระทรวงแรงงานจํานวน ๑,๙๕๙,๒๖๙ บาท
ทั้งนี้ วัดไตรธรรมาราม ตั้งอยู่เลขที่ ๒๔๖/๑ ตําบลตลาด อําเภอเมืองสุราษฎร์ธานี จังหวัดสุราษฎร์ธานี สังกัดคณะสงฆ์มหานิกาย ที่ดินตั้งวัดมีเนื้อที่ดิน ๖ ไร่ ๒ งาน อาณาเขตทิศเหนือจดถนนปรีดาราษฎร์และบ้านราษฎร ทิศใต้จดหมู่บ้าน ทิศตะวันออกจดถนนตลาดใหม่ ทิศตะวันตก จดถนนหน้าเมือง อาคารเสนาสนะ ประกอบด้วย อุโบสถ สร้างเมื่อ พ.ศ.๒๕๐๒ เป็นอาคารคอนกรีตเสริมเหล็ก ศาลาการเปรียญ เป็นอาคารคอนกรีตเสริมเหล็กทรงปั้นหญา กุฏิสงฆ์ จํานวน ๑๒ หลัง ศาลาอเนอกประสงค์ สร้างเมื่อ พ.ศ.๒๔๙๘ เป็นอาคารครึ่งตึกครึ่งไม้ นอกจากนี้มี หอประชุมสงฆ์ และหอระฆัง ปูชนียะวัตถุ มีพระพุทธรูป ปางมารวิชัย ขนาดหน้าตักกว้าง ๓๓ นิ้ว ๑ องค์ พระพุทธรูปปางตรัสรู้ สร้างด้วยคอนกรีต ขนาดหน้าตักกว้าง ๓ วา ๒ ศอก สูง ๔ วา ศอก ๘ นิ้ว ภายในบรรจุพระงบรมสารีริกธาตุ ประดิษฐานใต้ต้นพระศรีมหาโพธิ์ นามว่า “พระโพธิพุทธคยานุสรณ์”
รัฐบาลไทย-ข่าวทำเนียบรัฐบาล-เขตสุขภาพที่ 9 พัฒนา Smart Hospital เชื่อมแผนจัดการโรค NCDs
วันอาทิตย์ที่ 25 ตุลาคม 2563
เขตสุขภาพที่ 9 พัฒนา Smart Hospital เชื่อมแผนจัดการโรค NCDs
โฆษกกระทรวงสาธารณสุข เผยเขตสุขภาพที่ 9 "นครชัยบุรินทร์" พัฒนาความเป็นเลิศโรงพยาบาลทุกแห่งสู่ Smart Hospital บูรณาการแผนพัฒนาบริการสุขภาพจัดการโรค NCDs เปิด Fast Track ส่งต่อผู้ป่วยทุกระดับ พัฒนางานฉุกเฉินช่วยรักษาทันเวลา
โฆษกกระทรวงสาธารณสุข เผยเขตสุขภาพที่ 9 "นครชัยบุรินทร์" พัฒนาความเป็นเลิศโรงพยาบาลทุกแห่งสู่ Smart Hospital บูรณาการแผนพัฒนาบริการสุขภาพจัดการโรค NCDs เปิด Fast Track ส่งต่อผู้ป่วยทุกระดับ พัฒนางานฉุกเฉินช่วยรักษาทันเวลา เชื่อมโยงข้อมูลทุก รพ.เป็นหนึ่งเดียว จัดโครงการมหัศจรรย์ 1,000 วัน PLUS ช่วยแม่และเด็กสุขภาพแข็งแรง
แพทย์หญิงพรรณประภา ยงค์ตระกูล โฆษกกระทรวงสาธารณสุข กล่าวว่า เขตสุขภาพที่ 9 ได้พัฒนาความเป็นเลิศ เพื่อเพิ่มประสิทธิภาพการให้บริการประชาชนในพื้นที่ ตามยุทธศาสตร์ระยะ 20 ปี ที่มีเป้าหมาย "ประชาชนสุขภาพสุขภาพดี เจ้าหน้าที่มีความสุข ระบบสุขภาพยั่งยืน" โดยด้านการส่งเสริมสุขภาพกลุ่มแม่และเด็ก จัดทําโครงการมหัศจรรย์ 1,000 วัน PLUS โดยดูแลสตรีก่อนตั้งครรภ์ ขณะตั้งครรภ์ และหลังคลอด พัฒนาห้องคลอดคุณภาพ ส่งเสริมให้เด็กมีสุขภาพแข็งแรงสมวัย ขณะที่กลุ่มวัยทํางาน มีการคัดกรองกลุ่มเสี่ยงโรคไม่ติดต่อเรื้อรัง กลุ่มเสี่ยงได้รับการคัดกรองเพิ่มขึ้น กลุ่มผู้สูงอายุ ขับเคลื่อนงานด้วยวิสัยทัศน์ "นครชัยบุรินทร์ สุขเพียงพอ ชะลอชรา ชีวายืนยาว" เพื่อให้ผู้สูงอายุมีความสุขตามแนววิถีใหม่ มีพฤติกรรมสุขภาพที่เหมาะสม ลดความเสี่ยงด้านสุขภาพ เป็นต้น
นอกจากนี้ ได้พัฒนาการดําเนินงานกลุ่มโรคไม่ติดต่อเรื้อรัง (NCDs Cluster) โดยเชื่อมโยงแผนพัฒนาระบบบริการสุขภาพ (Service Plan) สาขาต่างๆ ที่เกี่ยวข้องให้เป็นไปในทิศทางเดียวกัน ช่วยลดอัตราเสียชีวิตก่อนวัยอันควรจากโรคไม่ติดต่อที่ป้องกันได้ เช่น พัฒนาระบบส่งต่อผู้ป่วยช่องทางด่วน (Fast Track) ครอบคลุมตั้งแต่ระดับปฐมภูมิในโรงพยาบาลส่งเสริมสุขภาพตําบล โรงพยาบาลชุมชน ไปจนถึงโรงพยาบาลศูนย์ระดับตติยภูมิ พัฒนาระบบรักษาพยาบาลฉุกเฉิน (Emergency Care System : ECS) ครอบคลุม 4 จังหวัด เพื่อให้ผู้ป่วยบาดเจ็บได้รับการรักษาทันเวลา พัฒนาระบบ Teleline/Telehelp เพื่อจัดบริการผู้ป่วยโรคเรื้อรังตามแนววิถีชีวิตใหม่ พัฒนาระบบข้อมูลเชื่อมโยงตั้งแต่โรงพยาบาลศูนย์ถึงโรงพยาบาลส่งเสริมสุขภาพตําบล และพัฒนาระบบเทคโนโลยีสารสนเทศ H 9 Help Connect Platform เข้ามาช่วยดําเนินงาน เพิ่มประสิทธิภาพระบบส่งต่อให้แก่หน่วยบริการ และก้าวสู่การเป็น Smart Hospital
ทั้งนี้ เขตสุขภาพที่ 9 "นครชัยบุรินทร์" ประกอบด้วย จังหวัดนครราชสีมา ชัยภูมิ บุรีรัมย์ และสุรินทร์ ดูแลประชากรในพื้นที่กว่า 6.7 ล้านคน มีโรงพยาบาลทุกระดับ 90 แห่ง ได้แก่ โรงพยาบาลศูนย์ 3 แห่ง โรงพยาบาลทั่วไปขนาดใหญ่ 2 แห่ง โรงพยาบาลทั่วไป 5 แห่ง และโรงพยาบาลชุมชน 80 แห่ง มีหน่วยบริการปฐมภูมิ 969 แห่ง เป็นโรงพยาบาลส่งเสริมสุขภาพตําบล 953 แห่ง ศูนย์ส่งเสริมสุขภาพชุมชน 16 แห่ง และศูนย์วิชาการสาธารณสุข 5 แห่ง มีบุคลากรด้านสาธารณสุขรวม 38,118 คน ได้แก่ แพทย์ 2,122 คน ทันตแพทย์ 552 คน เภสัชกร 916 คน พยาบาล 11,372 คน และสาขาวิชาชีพอื่นๆ รวม 7,751 คน
*********************************** 25 ตุลาคม 2563
รัฐบาลไทย-ข่าวทำเนียบรัฐบาล-นายกฯ สั่งเร่งรัดการพัฒนาด้านคมนาคมขนส่งในภาคอีสาน เพื่อความกินดี อยู่ดี มีความสุข
วันอาทิตย์ที่ 25 ตุลาคม 2563
นายกฯ สั่งเร่งรัดการพัฒนาด้านคมนาคมขนส่งในภาคอีสาน เพื่อความกินดี อยู่ดี มีความสุข
นายกฯ สั่งเร่งรัดการพัฒนาด้านคมนาคมขนส่งในภาคอีสาน เพื่อความกินดี อยู่ดี มีความสุข
เมื่อวันที่25ต.ค.น.ส.ไตรศุลีไตรสรณกุลรองโฆษกประจําสํานักนายกรัฐมนตรีเปิดเผยว่าพล.อ.ประยุทธ์จันทร์โอชานายกรัฐมนตรีและรมว.กลาโหมได้สั่งการให้นายศักดิ์สยามชิดชอบรมว.คมนาคมเร่งรัดกํากับติดตามการพัฒนาด้านการคมนาคมขนส่งในพื้นที่ภาคอีสานทั้งทางถนนทางรางทางน้ําและทางอากาศให้เกิดประโยชน์ด้านการคมนาคมได้อย่างเต็มศักยภาพโดยมีโครงการสําคัญไม่ว่าจะเป็น1.โครงข่ายการคมนาคมทางถนนในการก่อสร้างมอเตอร์เวย์สายบางปะอิน-นครราชสีมาระยะทาง196กิโลเมตร,มอเตอร์เวย์สายนครราชสีมา-ขอนแก่นระยะทาง202กิโลเมตร,โครงการก่อสร้างสะพานมิตรภาพไทย-ลาวแห่งที่6อุบลราชธานี-สาละวันเพื่อกระตุ้นเศรษฐกิจการค้าชายแดนพร้อมบูรณาการพัฒนาโครงข่ายมอเตอร์เวย์กับไฟทางคู่และรถไฟความเร็วสูง
2.โครงข่ายคมนาคมทางรางทั้งการก่อสร้างรถไฟความเร็วสูงสายกรุงเทพ-หนองคาย,ผลักดันการก่อสร้างรถไฟทางคู่9เส้นทางเพื่อช่วยให้การเดินทางเป็นไปด้วยความสะดวกปลอดภัยและรวดเร็ว3.โครงข่ายคมนาคมทางอากาศโดยพัฒนาท่าอากาศยานทั้ง9แห่งในภาคอีสานแบ่งเป็นท่าอากาศยานที่เชื่อมสู่ประเทศเพื่อนบ้าน5แห่ง ส่งเสริมการท่องเที่ยวเมืองรอง3แห่งรองรับการท่องเที่ยวเชิงกีฬา1แห่ง
น.ส.ไตรศุลีกล่าวว่านอกจากนี้นายกรัฐมนตรียังเน้นย้ําให้เร่งรัดการพัฒนาการคมนาคมขนส่งในพื้นที่ภาคอีสาน3จังหวัดได้แก่จ.ยโสธรจ.อํานาจเจริญและจ.มุกดาหารโดยมีโครงการสําคัญไม่ว่าจะเป็นจ.อํานาจเจริญในการพัฒนาโครงข่ายถนน7โครงการ235กิโลเมตรพร้อมศึกษาเส้นทางรถไฟสายใหม่ช่วงวารินชําราบ-เลิงนกทาส่วนจ.ยโสธรมีการพัฒนาโครงข่ายถนน9โครงการ230กิโลเมตรพร้อมศึกษาเส้นทางรถไฟสายใหม่ช่วงร้อยเอ็ด-ยโสธร-ศรีสะเกษและจ.มุกดาหารมีการพัฒนาโครงข่ายถนน7โครงการ128กิโลเมตรเตรียมก่อสร้างเส้นทางรถไฟสายใหม่ช่วงบ้านไผ่-มุกดาหาร-นครพนมและศึกษาความเป็นไปได้ในการก่อสร้างท่าอากาศยานมุกดาหารเพื่อรองรับการเดินทางจากภาคอีสานตอนกลางและประเทศเพื่อนบ้าน
น.ส.ไตรศุลีกล่าวว่าพล.อ.ประยุทธ์ฯยืนยันการพัฒนาโครงข่ายการคมนาคมภาคอีสานจะส่งผลดีทางด้านเศรษฐกิจเพื่อให้ชาวอีสานกินดีอยู่ดีมีความสุขมีความมั่นคงมั่งคั่งและยั่งยืนต่อไป
..............
รัฐบาลไทย-ข่าวทำเนียบรัฐบาล-รัฐบาลเชื่อ หากคลายปัญหาการเมืองได้ โอกาสประเทศรออยู่
วันอาทิตย์ที่ 25 ตุลาคม 2563
รัฐบาลเชื่อ หากคลายปัญหาการเมืองได้ โอกาสประเทศรออยู่
รัฐบาลเชื่อ หากคลายปัญหาการเมืองได้ โอกาสประเทศรออยู่
นางสาวรัชดาธนาดิเรกรองโฆษกประจําสํานักนายกรัฐมนตรีเปิดเผยว่าจากสถานการณ์ความเห็นต่างทางการเมืองที่เกิดขึ้นรัฐบาลมีความตั้งใจที่จะให้เวทีรัฐสภาเป็นกลไกในการคลี่คลายสถานการณ์โดยพร้อมรับฟังข้อมูลและความเห็นจากผู้แทนทุกฝ่ายเพื่อหาทางออกที่เหมาะสมและเป็นที่ยอมรับของคนส่วนมากทั้งนี้ควบคู่ไปกับการแก้ปัญหาทางการเมืองรัฐบาลได้ดําเนินการฟื้นฟูเศรษฐกิจผ่านมาตรการระยะสั้นและระยะยาวเพื่อบรรเทาผลกระทบจากการแพร่ระบาดของโควิด19และให้ประเทศเดินหน้าต่อได้อย่างเต็มศักยภาพซึ่งขณะนี้เริ่มมีสัญญาณของการปรับตัวในทิศทางที่ดีขึ้นไม่ว่าจะเป็นการประเมินจากIMFที่เห็นว่าไทยมีการหดตัวทางเศรษฐกิจลดน้อยกว่าเดิมจากที่คาดไว้เมื่อกลางปีที่ติดลบ7.7%เป็นติดลบ7.1%และยอดการส่งออกสินค้าไทยเดือนก.ย.ก็หดตัวน้อยลงต่อเนื่องเป็นเดือนที่สามแล้ว
มากไปกว่านั้นยังมีอีกหลายโครงการที่เชื่อว่าจะส่งผลต่อการเติบโตทางการค้าและการลงทุนหลังผ่านช่วงโควิด19อย่างแน่นอนอาทิโครงการเขตพัฒนาเศรษฐกิจภาคตะวันออก(EEC)ซึ่งในช่วงเดือนม.ค.-ส.ค.ที่ผ่านมามีผู้ขอรับการส่งเสริมการลงทุนรวมเงินลงทุน6.8หมื่นล้านบาทโครงการพัฒนาระเบียงเศรษฐกิจภาคใต้อย่างยั่งยืน(SEC)ที่เดินหน้าแล้วเรื่องการพัฒนาท่าอากาศยานท่าคือโครงสร้างพื้นฐานเพื่อรองรับกลุ่มประเทศเอเซียใต้ที่มีประชากรกว่า1.5พันล้านคนสําหรับด้านการขยายตลาดต่างประเทศรัฐบาลได้เป็นตัวกลางจับคู่ผู้ประกอบการไทย-ต่างประเทศพาสินค้าเกษตรไทยขึ้นแพลตฟอร์มอีคอมเมิร์ซของจีนและอินเดียและล่าสุดได้มีการตกลงที่จะส่งเสริมการค้าการลงทุนกับรัสเซียเพื่อผลักดันการเพิ่มมูลค่าการค้า10,000ล้านเหรียญสหรัฐให้ได้ในอีกสามปีข้างหน้ายังมีเรื่องการผลิตวัคซีนป้องกันโควิด19 เพื่อประเทศไทยจะมีวัคซีนใช้เพียงพอและทันกับประเทศอื่นๆรัฐบาลอนุมัติงบประมาณจํานวน1,000ล้านบาทให้แก่สถาบันวัคซีนแห่งชาติเพื่อทําการวิจัยและพัฒนาวัคซีนมากไปกว่านั้นนโยบายบายประกันรายได้เกษตรกรที่สร้างความแน่นอนเรื่องรายได้แก่เกษตรกร7.3ล้านครัวเรือนทั่วประเทศได้ดําเนินการสําเร็จเป็นที่เรียบร้อยและเดินหน้าต่อในะรอบปีการผลิต63/64
นางสาวรัชดากล่าวว่าท่ามกลางบรรยากาศของความเห็นต่างรัฐบาลรับทราบความคิดเห็นของทุกฝ่ายและมีความตั้งใจที่จะหาทางออกที่เหมาะสมร่วมกับสมาชิกรัฐสภาซึ่งจะมีการประชุมในวันที่26-27ต.ค.นี้ อีกทั้งการแก้ไขรัฐธรรมนูญก็คาดว่าจะมีในกลางเดือนพ.ย.อนึ่งพร้อมกันไปกับการคลี่คลายปัญหาทางการเมืองรัฐบาลได้บริหารราชการโดยมุ่งเน้นให้เกิดการพัฒนาประเทศอย่างยั่งยืนโครงการระยะยาวจํานวนมากได้เริ่มต้นไปแล้วและมีความจําเป็นต้องได้รับการสานต่อจึงหวังเป็นอย่างยิ่งว่าคนไทยจะสามารถหาทางออกร่วมกันรับทราบสิ่งดีๆที่เป็นโอกาสของประเทศและหันมาร่วมมือกันทําให้โอกาสนั้นเกิดเป็นประโยชน์แก่บ้านเมืองอย่างแท้จริง
................
รัฐบาลไทย-ข่าวทำเนียบรัฐบาล-รมช.ธรรมนัส มอบหนังสือ ส.ป.ก.4-01 พร้อมมอบเงินเยียวยาเกษตรกรชาวสวนลำไย บรรเทาความเดือดร้อนแก่พี่น้องเกษตรกรจังหวัดลำปาง
วันอาทิตย์ที่ 25 ตุลาคม 2563
รมช.ธรรมนัส มอบหนังสือ ส.ป.ก.4-01 พร้อมมอบเงินเยียวยาเกษตรกรชาวสวนลําไย บรรเทาความเดือดร้อนแก่พี่น้องเกษตรกรจังหวัดลําปาง
รมช.ธรรมนัส มอบหนังสือ ส.ป.ก.4-01 พร้อมมอบเงินเยียวยาเกษตรกรชาวสวนลําไย บรรเทาความเดือดร้อนแก่พี่น้องเกษตรกรจังหวัดลําปาง
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังเป็นประธานพิธีมอบหนังสืออนุญาตให้เข้าทําประโยชน์ในเขตปฏิรูปที่ดิน(ส.ป.ก.4-01)บัตรดินดี แก่พี่น้องเกษตรกร พร้อมมอบเงินโครงการเยียวยาเกษตรกรชาวสวนลําไย ปี 2563 ณ ห้องประชุมองค์การบริหารส่วนจังหวัดลําปาง อ.เกาะคา จ.ลําปาง ว่า กระทรวงเกษตรและสหกรณ์ โดย สํานักงานการปฏิรูปที่ดินเพื่อเกษตรกรรม (ส.ป.ก.) จัดตั้งเพื่อแก้ไขปัญหาที่ดินเพื่อเกษตรกรรม ด้วยวิธีการปฏิรูปที่ดิน โดยการจัดหาที่ดินและจัดที่ดินให้แก่เกษตรกรผู้ไร้ที่ดินทํากิน หรือมีที่ดินเพียงเล็กน้อย พร้อมทั้งให้ความช่วยเหลือในการพัฒนาอาชีพเกษตรกรรม ปรับปรุงทรัพยากร และปัจจัยการผลิต
สํานักงานการปฏิรูปที่ดินจังหวัดลําปาง(ส.ป.ก.ลําปาง)มีพื้นที่ดําเนินการในเขตปฏิรูปที่ดินประมาณ284,055ไร่และดําเนินการจัดที่ดินให้เกษตรกรไปแล้วแบ่งเป็นพื้นที่เกษตรกรรมจํานวน37,582ราย54,893แปลงเนื้อที่252,668ไร่และพื้นที่ที่อยู่อาศัยจํานวน2,008ราย2,102แปลงเนื้อที่1,376ไร่ซึ่งในวันนี้ได้นําหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก. 4-01)มามอบแก่พี่น้องเกษตรกรเป็นจํานวน30ราย32แปลงเนื้อที่160-0-51ไร่และมอบบัตรดินดีให้แก่เกษตรกรอําเภอเมืองและอําเภอเกาะคาจํานวน12ราย
ทั้งนี้จังหวัดลําปางนั้นถือว่าเป็นแหล่งปลูกลําไยที่มีคุณภาพมีการบริหารจัดการผลผลิตสินค้าเกษตรเชิงรุกในระดับพื้นที่โดยใช้กลไกความร่วมมือตามแนวทางประชารัฐและการขับเคลื่อนนโยบาย การตลาดนําการผลิตของกระทรวงเกษตรฯแต่จากการแพร่ระบาดของเชื้อไวรัลโควิด-19ทําให้เกิดผลกระทบต่อเกษตรกรชาวสวนลําไยเป็นอย่างมากดังนั้นทางคณะรัฐมนตรีจึงมีมติอนุมัติโครงการเยียวยาเกษตรกรชาวสวนลําไยปี2563ซึ่งจังหวัดลําปางมีเกษตรกรเข้าร่วมโครงการจํานวน5,331ครัวเรือน6,802แปลงเนื้อที่18,996ไร่รวมเป็นเงินประมาณ38ล้านบาททางธนาคารเพื่อการเกษตรและสหกรณ์เริ่มดําเนินการจ่ายเงินเข้าบัญชีให้แก่เกษตรกรชาวสวนลําไยตั้งแต่วันที่15ตุลาคมถึง15ธันวาคม2563
รัฐบาลไทย-ข่าวทำเนียบรัฐบาล-รมช.ธรรมนัส เดินหน้ามอบหนังสืออนุญาตให้เข้าทำประโยชน์ในเขตปฏิรูปที่ดิน (ส.ป.ก. 4-01) จ.แพร่ สร้างรายได้ให้แก่เกษตรกรและความเป็นอยู่ที่ดีขึ้น
วันอาทิตย์ที่ 25 ตุลาคม 2563
รมช.ธรรมนัส เดินหน้ามอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก. 4-01) จ.แพร่ สร้างรายได้ให้แก่เกษตรกรและความเป็นอยู่ที่ดีขึ้น
รมช.ธรรมนัส เดินหน้ามอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก. 4-01) จ.แพร่ สร้างรายได้ให้แก่เกษตรกรและความเป็นอยู่ที่ดีขึ้น
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังเป็นประธานพิธีมอบหนังสืออนุญาตให้เข้าทําประโยชน์ในเขตปฏิรูปที่ดิน(ส.ป.ก.4-01)แก่พี่น้องเกษตรกร พร้อมมอบเงินโครงการเยียวยาเกษตรกรชาวสวนลําไย ปี 2563 ณ ศูนย์ประชุมและแสดงศิลปะวัฒนธรรมล้านนาตะวันออกและกลุ่มประเทศอนุภูมิภาคลุ่มน้ําโขงGMS (กอเปา)จ.แพร่ว่าหระทรวงเกษตรและสหกรณ์โดยสํานักงานการปฏิรูปที่ดินเพื่อเกษตรกรรมมีความต้องการช่วยเหลือพี่น้องเกษตรกรลดความเหลื่อมล้ําทางสังคมและต้องการให้มีการใช้ที่ดินให้เกิดประโยชน์สูงสุดโดยการจัดหาที่ดินและจัดที่ดินให้แก่เกษตรกรผู้ไร้ที่ดินทํากินหรือมีที่ดินเล็กน้อยไม่เพียงพอต่อการครองชีพและให้ความช่วยเหลือในการพัฒนาอาชีพเกษตรกรรมปรับปรุงทรัพยากรและปัจจัยการผลิตตลอดจนการผลิตและการจําหน่ายผลผลิตทางการเกษตรให้เกิดผลดียิ่งขึ้น
ร้อยเอกธรรมนัสกล่าวว่าในวันนี้การมอบหนังสืออนุญาตให้เข้าทําประโยชน์ในเขตปฏิรูปที่ดิน(ส.ป.ก.4-01)ให้แก่เกษตรกรจํานวน60ราย107แปลงเนื้อที่610ไร่โดยกระทรวงเกษตรฯจะเข้ามาดูแลและส่งเสริมการประกอบอาชีพอย่างครบวงจรเพื่อให้เกษตรกรนําไปใช้พัฒนาอาชีพและสร้างรายได้สร้างแรงจูงใจในการประกอบอาชีพเกษตรกรรมและยกระดับคุณภาพของเกษตรกรเป็นไปตามเจตนารมณ์และนโยบายของรัฐบาลในการเร่งแก้ไขปัญหาที่ดินให้แก่เกษตรกร
สํานักงานการปฏิรูปที่ดินจังหวัดแพร่(ส.ป.ก.แพร่)มีพระราชกฤษฎีกากําหนดให้เป็นเขตปฏิรูปที่ดินเนื้อที่ประมาณ370,621ไร่และเป็นพื้นที่ดําเนินการเนื้อที่ประมาณ237,827ไร่ดําเนินการจัดที่ดินไปแล้ว25,950ราย36,314แปลงเนื้อที่ประมาณ230,375ไร่คงค้างดําเนินการจัดที่ดินเนื้อที่ประมาณ7,452ไร่ซึ่งปีงบประมาณ2563มีเกษตรกรได้รับคัดเลือกให้เข้าทําประโยชน์ในเขตปฏิรูปที่ดินจํานวน490ราย674แปลงเนื้อที่4,545ไร่
รัฐบาลไทย-ข่าวทำเนียบรัฐบาล-​ปรับเงื่อนไข-ขยายเวลา โครงการกำลังใจ-เราเที่ยวด้วยกัน
วันอังคารที่ 20 ตุลาคม 2563
​ปรับเงื่อนไข-ขยายเวลา โครงการกําลังใจ-เราเที่ยวด้วยกัน
วันอังคารที่ 20 ตุลาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลปรับรายละเอียดของแพ็คเกจ“กําลังใจ”และ“เราเที่ยวด้วยกัน” โดยอนุมัติให้เจ้าหน้าที่ศูนย์บริการสาธารณสุขกรุงเทพมหานคร และเจ้าหน้าที่งานสาธารณสุขมูลฐานภาคประชาชนระดับจังหวัดและระดับอําเภอ สามารถเข้าร่วมโครงการกําลังใจได้ ส่วนผู้ที่เข้าร่วมโครงการเราเที่ยวด้วยกัน สามารถใช้บริการโรงแรมที่พักและใช้ E-Voucher สําหรับค่าอาหาร ค่าสินค้า OTOP ในจังหวัดตามภูมิลําเนาได้ รวมทั้งขยายเวลาใช้สิทธิ์โครงการกําลังใจและเราเที่ยวด้วยกัน จากเดิมถึงวันที่ 31 ธ.ค. 63 ให้ไปสิ้นสุดวันที่ 31 ม.ค. 64 ทั้งนี้ รัฐบาลมุ่งหวังฟื้นฟูเศรษฐกิจและสร้างขวัญกําลังใจแก่บุคลากรด้านสาธารณสุขอีกด้วย
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-แถลงข่าว กอร.ฉ.
วันอังคารที่ 20 ตุลาคม 2563
แถลงข่าว กอร.ฉ.
บันทึกสถานการณ์
กอร.ฉ. แถลงสถานการณ์การชุมนุม จากสํานักงานตํารวจแห่งชาติ วันที่ 20 ตุลาคม 2563
​
กอร.ฉ. แถลงสถานการณ์การชุมนุม จากสํานักงานตํารวจแห่งชาติ วันที่ 19 ตุลาคม 2563
กอร.ฉ. แถลงสถานการณ์การชุมนุม จากสํานักงานตํารวจแห่งชาติ วันที่ 18 ตุลาคม 2563
​
กอร.ฉ. แถลงสถานการณ์การชุมนุม จากสํานักงานตํารวจแห่งชาติ วันที่ 17 ตุลาคม 2563
​
กอร.ฉ. แถลงสถานการณ์การชุมนุม จากสํานักงานตํารวจแห่งชาติ วันที่ 17 ตุลาคม 2563 เวลา 19.00 น.
​
กอร.ฉ. แถลงสถานการณ์การชุมนุม จากสํานักงานตํารวจแห่งชาติ วันที่ 16 ตุลาคม 2563 เวลา 15.05 น.
​
กอร.ฉ. แถลงสถานการณ์การชุมนุม จากสํานักงานตํารวจแห่งชาติ วันที่ 16 ตุลาคม 2563 เวลา 17.05 น.
​
กอร.ฉ. แถลงสถานการณ์การชุมนุม จากสํานักงานตํารวจแห่งชาติ วันที่ 16 ตุลาคม 2563 เวลา 18.45 น.
​
กอร.ฉ. แถลงสถานการณ์การชุมนุม จากสํานักงานตํารวจแห่งชาติ วันที่ 16 ตุลาคม 2563 เวลา 22.20 น.
​
กอร.ฉ. แถลงสถานการณ์การชุมนุม จากสํานักงานตํารวจแห่งชาติ วันที่ 15 ตุลาคม 2563 เวลา 22.00 น.
​
กอร.ฉ. แถลงสถานการณ์การชุมนุม จากสํานักงานตํารวจแห่งชาติ วันที่ 15 ตุลาคม 2563 เวลา 22.20 น.
รัฐบาลไทย-ข่าวทำเนียบรัฐบาล-​นายกรัฐมนตรีเชิญชวนเที่ยวงาน “สีสันแห่งสายน้ำ มหกรรมลอยกระทงปี 2563” พร้อมมอบคำอธิษฐานให้ประเทศมีความสุข สงบ ประเทศไทยเจริญก้าวหน้า
วันอังคารที่ 20 ตุลาคม 2563
​นายกรัฐมนตรีเชิญชวนเที่ยวงาน “สีสันแห่งสายน้ํา มหกรรมลอยกระทงปี 2563” พร้อมมอบคําอธิษฐานให้ประเทศมีความสุข สงบ ประเทศไทยเจริญก้าวหน้า
​นายกรัฐมนตรีเชิญชวนเที่ยวงาน “สีสันแห่งสายน้ํา มหกรรมลอยกระทงปี 2563” พร้อมมอบคําอธิษฐานให้ประเทศมีความสุข สงบ ประเทศไทยเจริญก้าวหน้า
วันนี้ (20 ต.ค. 63) นายอนุชา บูรพชัยศรี โฆษกประจําสํานักนายกรัฐมนตรี เปิดเผยภารกิจก่อนการประชุมคณะรัฐมนตรีว่าพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วยนายดิสทัต โหตระกิตย์ เลขาธิการนายกรัฐมนตรี เยี่ยมชมนิทรรศการงานสีสันแห่งสายน้ํา มหกรรมลอยกระทง ประจําปี 2563 โดยการท่องเที่ยวแห่งประเทศไทย (ททท.) ณ ตึกสันติไมตรี ทําเนียบรัฐบาล
โอกาสนี้ นายยุทธศักดิ์ สุภสร ผู้ว่าการการท่องเที่ยวแห่งประเทศไทยนําคณะ ประชาสัมพันธ์ “สีสันแห่งสายน้ํา มหกรรมลอยกระทงปี 2563” ซึ่งในปีนี้ในพื้นที่กรุงเทพมหานคร จะจัดงาน CHAO PHRAYA RIVER OF ETERNAL PROSPERITY ณ ริเวอร์พาร์ค ไอคอนสยาม และ Bangkok River Festival 2020 ณ 9 ท่าน้ําริมแม่น้ําเจ้าพระยา รวมถึงจังหวัดพระนครศรีอยุธยาและพื้นที่เอกลักษณ์ 5 แห่ง ประกอบไปด้วย“ประเพณียี่เป็งเชียงใหม่” รอบเมืองเชียงใหม่ ประเพณีลอยกระทง เผาเทียน เล่นไฟ จังหวัดสุโขทัย ประจําปี 2563 ประเพณีลอยกระทงสายไหลประทีป 1,000 ดวง ประจําปี 2563 ประเพณีงานลอยกระทงกาบกล้วยเมืองแม่กลอง ประจําปี 2563 และ ประเพณี สมมาน้ํา คืนเพ็ง เส็งประทีป ครั้งที่ 22 ประจําปี 2563 ระหว่างวันที่ 30 ต.ค. – 1 พ.ย. 63 ซึ่งปีนี้จะเป็นการจัดงานในรูปแบบชีวิตวิถีใหม่ New Normal เพื่อป้องกันการแพร่ระบาดของเชื้อไวรัสโควิด-19 อาทิ จํากัดจํานวนคนเข้าชมงาน การจองเข้าร่วมงานล่วงหน้าผ่านแอปพลิเคชัน การคัดกรองผู้เข้าร่วมงาน เป็นต้น
นายกรัฐมนตรี กล่าวขอให้ทุกคนรวมพลังความรัก ความสามัคคี ร่วมกันสืบสานอนุรักษ์วัฒนธรรมประเพณีอันดีงามของไทยให้คงอยู่ยาวนาน นอกจากนี้ ยังกระตุ้นการท่องเที่ยวช่วยสร้างรายได้ให้แก่คนในท้องถิ่นอีกด้วยจึงอยากเชิญชวนประชาชนคนไทยเที่ยวงานลอยกระทงที่จัดขึ้นในพื้นที่ใกล้เคียงในจังหวัดขึ้นต่าง ๆ พร้อมกันนี้นายกรัฐมนตรียังได้ยกกระทงขึ้นกล่าวอธิษฐานจิต “ขอให้ประเทศไทยมีแต่ความสุข สงบ ประเทศไทยเจริญก้าวหน้า” อีกด้วย
--------------------------
รัฐบาลไทย-ข่าวทำเนียบรัฐบาล-เลขานุการ รมว.กษ. ชี้แจงกรณีกระแสข่าวการวิ่งเต้นตำแหน่งอธิบดีกรมชลประทาน
วันอังคารที่ 20 ตุลาคม 2563
เลขานุการ รมว.กษ. ชี้แจงกรณีกระแสข่าวการวิ่งเต้นตําแหน่งอธิบดีกรมชลประทาน
เลขานุการ รมว.กษ. ชี้แจงกรณีกระแสข่าวการวิ่งเต้นตําแหน่งอธิบดีกรมชลประทาน ยืนยัน รมว.กษ. ไม่ให้มีการซื้อขายตําแหน่งโดยเด็ดขาด
นายธนาชีรวินิจเลขานุการรัฐมนตรีว่าการกระทรวงเกษตรและสหกรณ์เปิดเผยว่าจากการที่มีข่าวการวิ่งเต้นแต่งตั้งตําแหน่งอธิบดีกรมชลประทานนั้นไม่เป็นความจริงเพราะนับตั้งแต่รัฐมนตรีว่าการกระทรวงเกษตรและสหกรณ์(ดร.เฉลิมชัยศรีอ่อน)เข้ามารับตําแหน่งเป็นระยะเวลา1ปีกว่าอยากให้สอบถามกับข้าราชการทุกคนว่ามีการซื้อขายตําแหน่งจริงหรือไม่เพราะรัฐมนตรีว่าการกระทรวงเกษตรและสหกรณ์ได้ให้นโยบายอย่างชัดเจนในวันที่เข้ารับตําแหน่งว่าจะไม่ให้มีการซื้อขายตําแหน่งโดยเด็ดขาดถือเป็นนโยบายที่สําคัญและถือปฏิบัติมาโดยตลอด
ซึ่งจากประเด็นที่อธิบดีกรมชลประทานได้รับแต่งตั้งให้เป็นปลัดกระทรวงเกษตรและสหกรณ์ทําให้ตําแหน่งอธิบดีกรมชลประทานว่างลงปลัดกระทรวงเกษตรและสหกรณ์(ดร.ทองเปลวกองจันทร์)จึงได้เสนอแนะให้รัฐมนตรีว่าการกระทรวงเกษตรและสหกรณ์มอบหมายนายสัญญาแสงพุ่มพงษ์ผู้ตรวจราชการกระทรวงเกษตรและสหกรณ์เป็นรักษาราชการแทนอธิบดีกรมชลประทานซึ่งรัฐมนตรีว่าการกระทรวงเกษตรและสหกรณ์ได้ดําเนินการตามที่ปลัดกระทรวงเกษตรและสหกรณ์ร้องขอเนื่องจากเป็นการตั้งบุคคนที่จะสามารถกํากับดูแลในช่วงการแต่งตั้งอธิบดีกรมชลประทานได้เป็นอย่างดีเพราะไม่มีส่วนได้ส่วนเสียในเรื่องดังกล่าว
อย่างไรก็ตามการดําเนินการแต่งตั้งอธิบดีกรมชลประทานเป็นไปตามระเบียบของคณะกรรมการข้าราชการพลเรือนหรือก.พ.ซึ่งมีการพิจารณาชื่อผู้ที่มีความเหมาะสมระดับกรมโดยรักษาราชการแทนอธิบดีกรมชลประทานเป็นคนเสนอชื่อเข้ามา2ชื่อและจะนําชื่อเข้าคณะกรรมการอ.ก.พ.ของกระทรวงโดยมีปลัดกระทรวงเกษตรและสหกรณ์เป็นประธานนายสัญญาแสงพุ่มพงษ์รักษาการอธิบดีกรมชลประทานนายสรวิศธานีโตอธิบดีกรมปศุสัตว์ผู้ทรงคุณวุฒิด้านกฎหมายจากสํานักงานอัยการสูงสุดและตัวแทนจากสํานักงานกพ.เป็นกรรมการเพื่อมาดําเนินการพิจารณาคัดเลือกต่อไปโดยคณะกรรมการชุดนี้ไม่ได้มีรัฐมนตรีว่าการกระทรวงเกษตรและสหกรณ์เป็นประธานในการประชุมแต่อย่างใดจึงไม่ได้เข้าไปมีส่วนเกี่ยวข้องและแทรกแซงการแต่งตั้งตําแหน่งอธิบดีกรมชลประทานตามระเบียบที่กพ.กําหนดไว้ซึ่งขณะนี้ยังพิจารณาไม่แล้วเสร็จ
นอกจากนี้จากการที่ปรากฎเป็นข่าวดังกล่าวนั้นรัฐมนตรีว่าการกระทรวงเกษตรและสหกรณ์ได้แต่งตั้งคณะกรรมการที่จะตรวจสอบข้อเท็จจริงเรื่องนี้แล้วโดยให้ปลัดกระทรวงเกษตรและสหกรณ์เป็นกรรมการว่ามีข้อเท็จตามที่ปรากฏเป็นข่าวหรือไม่หากมีข้อเท็จจริงจะมีการดําเนินการเอาผิดและลงโทษผู้ทําผิดอย่างเด็ดขาดต่อไปไม่เว้นว่าจะเป็นฝ่ายการเมืองหรือข้าราชการประจําอีกทั้งยังสามารถให้ตรวจสอบย้อนหลังได้ว่ามีเจตจํานงชัดเจนว่าอยากให้ข้าราชการมีความก้าวหน้าในหน้าที่การงานโดยห้ามมีการซื้อขายตําแหน่งโดยเด็ดขาด
“สุดท้ายนี้ขอแจ้งให้ทราบว่าขณะนี้มีแรงกดดันจากภายนอกกระทรวงที่จะมีการผลักดันในการแต่งตั้งตําแหน่งอธิบดีกรมชลประทานซึ่งจะขอให้คณะกรรมการที่มีปลัดกระทรวงเกษตรและสหกรณ์เป็นประธานนี้ดําเนินการตรวจสอบในเรื่องนี้ว่าเกี่ยวข้องกับเรื่องการมีเงินจํานวนมากเข้ามาเกี่ยวข้องหรือไม่”นายธนากล่าว
รัฐบาลไทย-ข่าวทำเนียบรัฐบาล-นายกรัฐมนตรีให้ทบทวนคำสั่งระงับการออกกาศสื่อออนไลน์ต่าง ๆ วอนสื่อมวลชนระมัดระวังไม่เผยแพร่ข้อมูลอันเป็นเท็จ
วันอังคารที่ 20 ตุลาคม 2563
นายกรัฐมนตรีให้ทบทวนคําสั่งระงับการออกกาศสื่อออนไลน์ต่าง ๆ วอนสื่อมวลชนระมัดระวังไม่เผยแพร่ข้อมูลอันเป็นเท็จ
นายกรัฐมนตรีให้ทบทวนคําสั่งระงับการออกกาศสื่อออนไลน์ต่าง ๆ วอนสื่อมวลชนระมัดระวังไม่เผยแพร่ข้อมูลอันเป็นเท็จ
วันนี้ (20 ต.ค. 63) เวลา 13.30 น. ณ ตึกสันติไมตรี (หลังใน) ทําเนียบรัฐบาล หลังการประชุมคณะรัฐมนตรี
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงต่อสื่อมวลชนประจําทําเนียบรัฐบาล กรณีเอกสารสําคัญคําสั่งจากผู้บัญชาการตํารวจแห่งชาติ ในฐานะผู้รับผิดชอบในการแก้ไขสถานการณ์ฉุกเฉินที่มีความร้ายแรง เพื่อการตรวจสอบและให้ระงับการออกอากาศรายการของสื่อ สื่อออนไลน์ ที่มีเนื้อหาสาระกระทบต่อความมั่นคงและความสงบเรียบร้อยของประเทศ เมื่อวันที่ 16 ตุลาคม 2563
นายกรัฐมนตรีย้ําว่าสื่อมวลชนล้วนเป็นภาคส่วนสําคัญของสังคมไทย คือพลังสําคัญที่จะสร้างความชอบธรรม สร้างสรรค์ และสร้างการเปลี่ยนแปลงที่ดีให้กับประเทศได้ บทบาทของสื่อที่ทําหน้าที่อย่างมีสิทธิ เสรีภาพ มีความเป็นกลาง ได้สร้างคุณประโยชน์มากมายต่อประเทศไทยมาโดยตลอด โดยเฉพาะการปกป้องผลประโยชน์ของประชาชนและประเทศชาติ ด้วยการเฝ้าระวัง ตรวจสอบสิ่งต่าง ๆ ในสังคม การตรวจสอบและการถ่วงดุลอํานาจ วันนี้ ได้สั่งการพร้อมมอบแนวทางให้เจ้าหน้าที่ตํารวจและหน่วยงานที่เกี่ยวข้องผู้ตัดสินใจออกคําสั่งดังกล่าว ขอให้ทบทวนคําสั่งระงับการออกอากาศต่าง ๆ และขอให้พิจารณาคํานึงถึงสิทธิเสรีภาพของสื่อมวลชนเป็นสําคัญ ยกเว้นบางกรณีที่มีการเผยแพร่ข้อมูลเท็จ บิดเบือนข้อเท็จจริง ยุยงปลุกปั่น หรือ Fake News ที่ชัดเจน นําเสนอข่าวที่ตั้งใจบิดเบือนมีเนื้อหาก้าวล่วง ละเมิดสิทธิตามกฎหมายของผู้อื่น ให้เจ้าหน้าที่ตํารวจยึดหลักการตามกฎหมาย และดําเนินการเฉพาะเป็นเรื่อง ๆ ไปทั้งนี้ จึงอยากสร้างความเข้าใจแก่ทุกภาคส่วน บางอย่างที่มีความจําเป็นต้องถูกระงับการออกกาศตามคําสั่งก็ต้องปฏิบัติตาม
“หน้าที่ของเราทุกคนที่ต้องช่วยกันป้องกันกําจัดการกระทําที่มีเจตนาร้ายต่อประเทศ ความพยายามที่จะยุยงปลุกปั่น สร้างความวุ่นวายและความแตกแยกในประเทศไม่ต้องยอมให้เกิดขึ้น นายกรัฐมนตรีไม่เคยละเมิดสิทธิใคร แต่ทุกฝ่ายก็ต้องระวังการละเมิดสิทธิของผู้อื่นด้วย” นายกรัฐมนตรีกล่าวย้ําในตอนท้าย
....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“อนุชา” เผยความเห็นที่แตกต่างในสังคมประชาธิปไตยเป็นเรื่องที่ถูกต้อง ระบุการบังคับขู่เข็ญไม่ใช่เรื่องที่ถูกต้อง วอนหันหน้าหาทางออกร่วมกัน เพื่อประเทศชาติ
วันอังคารที่ 20 ตุลาคม 2563
“อนุชา” เผยความเห็นที่แตกต่างในสังคมประชาธิปไตยเป็นเรื่องที่ถูกต้อง ระบุการบังคับขู่เข็ญไม่ใช่เรื่องที่ถูกต้อง วอนหันหน้าหาทางออกร่วมกัน เพื่อประเทศชาติ
“อนุชา” เผยความเห็นที่แตกต่างในสังคมประชาธิปไตยเป็นเรื่องที่ถูกต้อง ระบุการบังคับขู่เข็ญไม่ใช่เรื่องที่ถูกต้อง วอนหันหน้าหาทางออกร่วมกัน เพื่อประเทศชาติ
วันนี้ (20 ตุลาคม 2563) เวลา 08.00 น. ณ บริเวณหน้าตึกบัญชาการ 1 ทําเนียบรัฐบาล นายอนุชา นาคาศัย รัฐมนตรีประจําสํานักนายกรัฐมนตรีกล่าวถึงกรณีที่มีการเสนอให้เปิดประชุมสภาสมัยวิสามัญเพื่อหาทางออกให้กับประเทศ จะมีการหารือในที่ประชุมครม.หรือไม่นั้นว่า จากที่เข้าร่วมประชุมกับนายชวน หลีกภัย ประธานรัฐสภา ร่วมกับพรรคร่วมรัฐบาล และพรรคฝ่ายค้านที่ประชุมเกือบร้อยเปอร์เซ็นต์มีความคิดเห็นตรงกันสมควรที่จะเปิดประชุมสมัยวิสามัญ เพื่อพูดคุยกันถึงปัญหาที่เกิดขึ้น ซึ่งตอนแรกคิดว่าจะมีการลงรายชื่อเพื่อให้เปิดประชุม แต่ก็ได้ข้อสรุปว่าให้นายชวนทําหนังสือเสนอมายัง ครม. เพื่อขอความเห็นชอบเปิดประชุมวิสามัญ อภิปรายทั่วไปแบบไม่ลงมติ ตามมาตรา 165 โดย เมื่อวานนี้ นายชวน หลีกภัยฯ ได้ทําหนังสือส่งมายังนายกฯเพื่อให้ทันในการประชุมครม.วันนี้ แล้ว
รัฐมนตรีประจําสํานักนายกรัฐมนตรีกล่าวต่อไปว่า มติที่ประชุมเพียงยื่นมาแค่ขอเปิดประชุมรัฐสภาเท่านั้น ไม่ได้ระบุว่าเป็นวันไหนเพราะต้องมีขั้นตอน ในการออกพระราชกฤษฎีกาเปิดสมัยประชุมวิสามัญ ซึ่งยังไม่ทราบขั้นตอนนําขึ้นทูลเกล้าฯ ซึ่ง ครม. จะเป็นผู้ตัดสินใจว่าจะใช้เวลากี่วัน ซึ่งเมื่อเปิดประชุมฯ แล้วต้องพูดคุยกัน โดยยังไม่ได้สรุปประเด็นว่าจะพูดคุยหารือในประเด็นใดบ้าง แต่ทุกปัญหาจะนําเข้าสู่ที่ประชุม
สําหรับกรณีที่กลุ่มผู้ชุมนุมอาจจะยังไม่รอการประชุมของรัฐสภา เพราะมีการยื่นเงื่อนไข ให้ทําตามข้อเรียกร้องทั้ง 3 ข้อ ภายใน 24 ชั่วโมงนั้น รัฐมนตรีประจําสํานักนายกรัฐมนตรีกล่าวว่า เป็นความเห็นที่แตกต่าง ยืนยันว่าความเห็นที่แตกต่างจะต้องนําไปพิจารณาในสภา เพราะมีส่วนเกี่ยวข้องโดยตรงในเรื่องของรัฐธรรมนูญ ส่วนเรื่องอื่น ๆ เป็นเพียงข้อคิดเห็นและข้อเสนอแนะ ตนพูดในฐานะสมาชิกรัฐสภา ทั้งนี้ ในสังคมประชาธิปไตยการเรียกร้องเป็นสิ่งที่ถูกต้อง แต่ถ้าการบังคับหรือขู่เข็ญไม่ใช่เรื่องที่ถูกต้อง และบางเรื่องแต่ละพรรคการเมืองมีจุดยืนอยู่แล้ว เช่น ไม่ต้องยุ่งเกี่ยวกับเรื่องสถาบัน จึงอยากฝากถึงผู้ชุมนุมและนักศึกษาว่าสิ่งที่เราพยายามทํานั้นทําเพื่อประเทศชาติ ไม่ใช่ทุกความเห็นจะต้องไปในทิศทางเดียวกันคงต้องมาพูดคุยหาทางออกร่วมกัน อย่างไรก็ตามทุกคนอยากเห็นว่าเวทีรัฐสภา สามารถแก้ปัญหาให้กับประชาชนได้หรือไม่ในฐานะนักการเมืองเราอยากทําตรงนั้นให้เกิดขึ้น ส่วนตัวคิดว่าอาจใช้เวลาพูดคุยในสภาประมาณ 1-3 วัน เชื่อว่าคงได้ข้อสรุปว่าจะไปในทิศทางไหน
รัฐมนตรีประจําสํานักนายกรัฐมนตรีกล่าวว่า แม้เวลาแค่ 1-2 ชั่วโมง เราก็เห็นตรงกันว่ามีค่าสําหรับการพูดคุยกันเพื่อหาทางออกร่วมกัน เราจะมีมติออกมาร่วมกัน ซึ่งนักการเมืองทุกคนก็อยากเห็นความสงบสุข หากการประชุมผ่านไปแล้วแต่ม็อบยังคงอยู่ ค่อยหาวิธีที่จะมีบทสรุปร่วมกันอย่างสันติวิธีต่อไป
-----------------------------------------------------------
รัฐบาลไทย-ข่าวทำเนียบรัฐบาล-การประชุมรับฟังความเห็นต่อมาตรการยกเลิกการใช้แร่ใยหินไครโซไทล์เป็นวัตถุดิบในการผลิต (กลุ่มผลิตภัณฑ์กระเบื้องและท่อซีเมนต์ใยหิน)
วันอังคารที่ 20 ตุลาคม 2563
การประชุมรับฟังความเห็นต่อมาตรการยกเลิกการใช้แร่ใยหินไครโซไทล์เป็นวัตถุดิบในการผลิต (กลุ่มผลิตภัณฑ์กระเบื้องและท่อซีเมนต์ใยหิน)
นายภานุวัฒน์ ตริยางกูรศรี รองปลัดกระทรวงอุตสาหกรรมเป็นประธาน การประชุมรับฟังความเห็นต่อมาตรการยกเลิกการใช้แร่ใยหินไครโซไทล์เป็นวัตถุดิบในการผลิต (กลุ่มผลิตภัณฑ์กระเบื้องและท่อซีเมนต์ใยหิน) ณ ห้องประชุม 509 ชั้น 5 กรมโรงงานอุตสาหกรรม
วันที่ 19 ตุลาคม 2563 เวลา 13.30 น. นายภานุวัฒน์ ตริยางกูรศรี รองปลัดกระทรวงอุตสาหกรรมเป็นประธาน การประชุมรับฟังความเห็นต่อมาตรการยกเลิกการใช้แร่ใยหินไครโซไทล์เป็นวัตถุดิบในการผลิต (กลุ่มผลิตภัณฑ์กระเบื้องและท่อซีเมนต์ใยหิน) โดยมี นายทาวัน ทวีถาวรสวัสดิ์ รองอธิบดีกรมโรงงานอุตสาหกรรม นายวีระกิตติ์ รันทกิจธนวัชร์ รองเลขาธิการสํานักงานมาตรฐานผลิตภัณฑ์อุตสาหกรรม รักษาการ รองอธิบดีกรมโรงงานอุตสาหกรรม นางสาวรัตนา รักษ์ตระกูล ผู้อํานวยการกองบริหารจัดการวัตถุอันตราย นายศุภชัย โปฎก ผู้อํานวยการกองบริการงานอนุญาตโรงงาน 1 ผู้ประกอบการและเจ้าหน้าที่ที่เกี่ยวข้องเข้าร่วมประชุม ณ ห้องประชุม 509 ชั้น 5 กรมโรงงานอุตสาหกรรม
รัฐบาลไทย-ข่าวทำเนียบรัฐบาล-การประชุมพิจารณาร่างตัวชี้วัดการประเมินส่วนราชการตามมาตรการปรับปรุงประสิทธิภาพในการปฏิบัติราชการระดับกระทรวง และระดับกรม ประจำปีงบประมาณ พ.ศ.2564
วันอังคารที่ 20 ตุลาคม 2563
การประชุมพิจารณาร่างตัวชี้วัดการประเมินส่วนราชการตามมาตรการปรับปรุงประสิทธิภาพในการปฏิบัติราชการระดับกระทรวง และระดับกรม ประจําปีงบประมาณ พ.ศ.2564
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมพิจารณาร่างตัวชี้วัดการประเมินส่วนราชการตามมาตรการปรับปรุงประสิทธิภาพในการปฏิบัติราชการระดับกระทรวง และระดับกรม ประจําปีงบประมาณ พ.ศ.2564
วันนี้ (20 ตุลาคม 2563) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมพิจารณาร่างตัวชี้วัดการประเมินส่วนราชการตามมาตรการปรับปรุงประสิทธิภาพในการปฏิบัติราชการระดับกระทรวง และระดับกรม ประจําปีงบประมาณ พ.ศ.2564 เพื่อให้ความคิดเห็นและข้อเสนอแนะ โดยมีผู้บริหารระดับสูงของกระทรวงอุตสาหกรรม และผู้แทนสํานักงาน ก.พ.ร. เข้าร่วมประชุม ณ ห้องประชุม อก. 1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-การประชุมคณะทำงานพิจารณากำหนดประสิทธิภาพการผลิตน้ำตาลของโรงงาน ครั้งที่ 2/2563 (ผ่านสื่ออิเล็กทรอนิกส์)
วันอังคารที่ 20 ตุลาคม 2563
การประชุมคณะทํางานพิจารณากําหนดประสิทธิภาพการผลิตน้ําตาลของโรงงาน ครั้งที่ 2/2563 (ผ่านสื่ออิเล็กทรอนิกส์)
นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะทํางานพิจารณากําหนดประสิทธิภาพการผลิตน้ําตาลของโรงงาน ครั้งที่ 2/2563 (ผ่านสื่ออิเล็กทรอนิกส์) ณ ห้องประชุม ชั้น 1 สํานักงานคณะกรรมการอ้อยและน้ําตาลทราย
วันนี้ (20 ตุลาคม 2563) นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะทํางานพิจารณากําหนดประสิทธิภาพการผลิตน้ําตาลของโรงงาน ครั้งที่ 2/2563 (ผ่านสื่ออิเล็กทรอนิกส์) โดยมี นายเอกภัทร วังสุวรรณ เลขาธิการคณะกรรมการอ้อยและน้ําตาลทราย นายประสิทธิ์ วงษาเทียมผู้อํานวยการกองอุตสาหกรรมอ้อย น้ําตาลทราย และอุตสาหกรรมต่อเนื่อง และผู้แทนจากหน่วยงานที่เกี่ยวข้องเข้าร่วมประชุม ณ ห้องประชุม ชั้น 1 สํานักงานคณะกรรมการอ้อยและน้ําตาลทราย
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ประชุมคณะกรรมการตรวจสอบทรัพย์สิน ครั้งที่ ๒๒/๒๕๖๓
วันอังคารที่ 20 ตุลาคม 2563
ปลัดกระทรวงยุติธรรม ประชุมคณะกรรมการตรวจสอบทรัพย์สิน ครั้งที่ ๒๒/๒๕๖๓
ปลัดกระทรวงยุติธรรม ประชุมคณะกรรมการตรวจสอบทรัพย์สิน ครั้งที่ ๒๒/๒๕๖๓
ในวันจันทร์ที่ ๑๙ ตุลาคม ๒๕๖๓ เวลา ๐๘.๓๐ น. ณ ห้องประชุมกฤษณะ ผลอนันต์ อาคาร ๓ ชั้น ๒ สํานักงาน ป.ป.ส. เขตดินแดง กรุงเทพฯ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการตรวจสอบทรัพย์สิน ครั้งที่ ๒๒/๒๕๖๓ โดยมี นายวิชัย ไชยมงคล เลขาธิการ ป.ป.ส. ในฐานะเลขานุการคณะกรรมการตรวจสอบทรัพย์สิน พันตํารวจตรี สุริยา สิงหกมล รองเลขาธิการ ป.ป.ส. พร้อมด้วยกรรมการ ประกอบด้วย ผู้แทนจากสํานักงานตํารวจแห่งชาติ กรมที่ดิน กรมบังคับคดี กรมศุลกากร กรมสรรพากร และธนาคารแห่งประเทศไทย เข้าร่วมประชุมฯ
ทั้งนี้ ที่ประชุมได้พิจารณาสํานวนคดีตรวจสอบทรัพย์สิน จํานวน ๒๙ คดี ทรัพย์สิน จํานวน ๑๖๒ รายการ รวมมูลค่า ๔๖,๖๖๐,๔๙๐.๓๒ บาท สําหรับการประชุมคณะกรรมการตรวจสอบทรัพย์สินเป็นกระบวนการในการบังคับใช้กฎหมายตามมาตรการริบทรัพย์สินในคดียาเสพติด มีวัตถุประสงค์เพื่อตัดโอกาสในการกลับมาเป็นผู้กระทําความผิดเกี่ยวกับยาเสพติดซ้ํา และไม่ให้ผู้กระทําความผิดเกี่ยวกับยาเสพติดได้รับประโยชน์ใดจากทรัพย์สินที่ได้มาจากการค้ายาเสพติด อันจะนํามาซึ่งความมั่นคงปลอดภัยของประชาชน และสังคมจากปัญหายาเสพติด
*************************************
รัฐบาลไทย-ข่าวทำเนียบรัฐบาล-‘จับกัง1’ห่วงลูกจ้างชาวลาวถูกเครื่องตัดไม้ตัดปลายนิ้วบาดเจ็บที่สมุทรปราการ สั่งหน่วยงานในสังกัดเร่งช่วยเหลือสิทธิประโยชน์ทดแทนตามขั้นตอน
วันอังคารที่ 20 ตุลาคม 2563
‘จับกัง1’ห่วงลูกจ้างชาวลาวถูกเครื่องตัดไม้ตัดปลายนิ้วบาดเจ็บที่สมุทรปราการ สั่งหน่วยงานในสังกัดเร่งช่วยเหลือสิทธิประโยชน์ทดแทนตามขั้นตอน
รัฐมนตรีว่าการกระทรวงแรงงาน ห่วงใยลูกจ้างชาวลาวประสบอุบัติเหตุจากการทํางานเนื่องจากถูกเครื่องตัดไม้ตัดปลายนิ้วมือซ้ายสามนิ้วได้รับบาดเจ็บที่จังหวัดสมุทรปราการ กําชับเจ้าหน้าที่หน่วยงานในสังกัดเข้าตรวจสอบข้อเท็จจริงเร่งช่วยเหลือให้ได้รับสิทธิประโยชน์
เมื่อวันที่ 20 ตุลาคม 2563 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีลูกจ้างชาวลาวประสบอุบัติเหตุจากการทํางานเนื่องจากโดนเครื่องตัดไม้ตัดปลายนิ้วซ้ายสามนิ้วได้รับบาดเจ็บที่จังหวัดสมุทรปราการ ว่า รัฐบาล ภายใต้การนําของ พล.อ.ประยุทธ์ จันทร์โอชา ท่านนายกรัฐมนตรี มีความห่วงใยลูกจ้างที่ประสบอันตรายจากการทํางาน กรณีนี้แม้ว่าจะเป็นแรงงานต่างด้าวที่ได้รับบาดเจ็บ แต่รัฐบาลไม่ได้ทอดทิ้งหรือนิ่งนอนใจ เพราะแรงงานทุกคนเป็นฟันเฟืองสําคัญในการขับเคลื่อนเศรษฐกิจของประเทศ การที่เขาเข้ามาทํางานในประเทศไทยอย่างถูกต้องตามกฎหมาย ก็จะต้องได้รับการดูแลคุ้มครองตามหลักสิทธิมนุษยชน ซึ่งด้านสิทธิประโยชน์ต่างๆ โดยเฉพาะประกันสังคมจะให้ความคุ้มครองเหมือนกับแรงงานไทยทุกประการเช่นกัน
นายสุชาติ กล่าวต่อว่า ผมได้สั่งการให้หน่วยงานในสังกัดกระทรวงแรงงานในพื้นที่ที่รับผิดชอบเข้าไปดูแลช่วยเหลือเพื่อให้ลูกจ้างที่บาดเจ็บได้รับทราบสิทธิประโยชน์คุ้มครองตามขั้นตอนของกฎหมาย ซึ่งจากการตรวจสอบของสํานักงานประกันสังคมและสํานักงานสวัสดิการและคุ้มครองแรงงานจังหวัดสมุทรปราการ พบว่า กรณีนายสิทธิพร บุลมี ลูกจ้างชาวลาว ซึ่งมีใบอนุญาตทํางานถูกต้องได้ทํางานกับบริษัทแห่งหนึ่ง ได้รับค่าจ้างวันละ 331 บาท เมื่อวันที่ 18 มิถุนายนที่ผ่านมาประสบอันตรายเนื่องจากการทํางานถูกเครื่องตัดไม้ ตัดปลายนิ้วชี้ นิ้วกลาง นิ้วนาง มือซ้ายสามนิ้ว แต่สถานประกอบการไม่ได้แจ้งขึ้นทะเบียนประกันสังคมไว้ และไม่ได้แจ้งขึ้นทะเบียนกับจัดหางาน โดยนายสิทธิพรได้เข้ารับการรักษาพยาบาลที่โรงพยาบาลบางพลี ปัจจุบันสิ้นสุดการรักษาแล้ว ค่ารักษาพยาบาล นายจ้างเป็นผู้รับผิดชอบค่าใช้จ่าย และปัจจุบันนายจ้างให้ออกจากงาน
สําหรับการให้ความช่วยเหลือของหน่วยงานในสังกัดกระทรวงแรงงานจังหวัดสมุทรปราการกรณีดังกล่าว นายสิทธิพร ได้ยื่นคําร้องต่อสํานักงานสวัสดิการและคุ้มครองแรงงานจังหวัดสมุทรปราการ เมื่อวันที่ 24 กันยายนที่ผ่านมา ทั้งนี้ สํานักงานประกันสังคมจังหวัดสมุทรปราการ สาขาบางพลี ได้ดําเนินการบันทึกถ้อยคําลูกจ้าง เพื่อสอบถามข้อเท็จจริงประกอบการวินิจฉัยเงินทดแทน ประกอบด้วย ค่ารักษาพยาบาล ค่าหยุดงาน และค่าสูญเสียอวัยวะ การนัดลูกจ้างประเมินความสูญเสียของอวัยวะกับคณะอนุกรรมการการแพทย์ หน่วยที่ 1
ณ สํานักงานประกันสังคมจังหวัดสมุทรปราการ ในวันพฤหัสบดีที่ 22 ตุลาคมนี้ เพื่อจ่ายสิทธิประโยชน์ทดแทน โดยในวันที่ 21 ตุลาคมนี้จะเข้าไปตรวจสถานประกอบการ เพื่อตรวจสอบการขึ้นทะเบียนของลูกจ้างทุกคน
ในสถานประกอบการ ว่าดําเนินการถูกต้องตามกฎหมายหรือไม่ รวมทั้งสํานักงานจัดหางานจังหวัดสมุทรปราการจะดําเนินการตรวจสอบการทํางานของคนต่างด้าวในสถานประกอบการ ทั้งนี้ สํานักงานสวัสดิการและคุ้มครองแรงงานจังหวัดสมุทรปราการจะเข้าตรวจความปลอดภัยในการทํางานภายในสัปดาห์นี้ต่อไปด้วย
รัฐบาลไทย-ข่าวทำเนียบรัฐบาล-ปลัดกระทรวงยุติธรรม เปิดการฝึกอบรมหลักสูตรการบริหารงานยุติธรรมระดับกลาง รุ่นที่ ๑๖ (ยธก.๑๖) ภายใต้หัวข้อ​ "เสริม​สร้าง​ความ​รู้​ สู่ความก้าวหน้า​ของกระบวนการยุติธรรม"
วันอังคารที่ 20 ตุลาคม 2563
ปลัดกระทรวงยุติธรรม เปิดการฝึกอบรมหลักสูตรการบริหารงานยุติธรรมระดับกลาง รุ่นที่ ๑๖ (ยธก.๑๖) ภายใต้หัวข้อ​ "เสริม​สร้าง​ความ​รู้​ สู่ความก้าวหน้า​ของกระบวนการยุติธรรม"
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานเปิดการฝึกอบรมหลักสูตรการบริหารงานยุติธรรมระดับกลาง รุ่นที่ ๑๖ (ยธก.๑๖)
ในวันจันทร์ที่ ๑๙ ตุลาคม ๒๕๖๓​ เวลา ๑๐.๐๐ น.​ ณ ห้องประชุมสํานักงานกิจการยุติธรรม ชั้น ๕ วิทยาลัยกิจการยุติธรรม สํานักงานกิจการยุติธรรม อาคารรัฐประศาสนภักดี ศูนย์ราชการเฉลิมพระเกียรติฯ กรุงเทพมหานคร ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานเปิดการฝึกอบรมหลักสูตรการบริหารงานยุติธรรมระดับกลาง รุ่นที่ ๑๖ (ยธก.๑๖) พร้อมทั้งบรรยายพิเศษในหัวข้อ "ยุทธศาสตร์ชาติและการปฏิรูปประเทศ : มิติด้านกระบวนการยุติธรรม"​ เพื่อเสริมสร้าง​องค์​ความรู้​ ทักษะ​ และทัศนคติ​ให้แก่บุคลากร​ระดับกลางในกระบวนการ​ยุติธรรม​ เพื่อ​ส่งเสริม​การคิดวิเคราะ​ห์ และร่วมกันอภิปราย​ ถึงสภาพ​ปัญหาต่างๆ​ ในกระบวนการ​ยุติธรรม​และร่วมกันหาแนวทางแก้ไขปัญหา​ โดยเน้นการหาความร่วมมือ​ สร้างเครือข่ายเพื่อพัฒนา​กระบวนการ​ยุติธรรม​ โดยมีหัวข้อหลัก​ คือ​ "เสริมสร้าง​ความรู้​ สู่ความ​ก้าวหน้า​ของกระบวนการ​ยุติธรรม" โดยมี​ผู้เข้ารับการอบรม​ประกอบด้วยบุคลากรในกระบวนการ​ยุติธรรม​ จํานวน​ ๕๐​ คน​ โอกาสนี้​ ปลัดกระ​ทรวง​ยุติธรรม​ กล่าวใจความ​ตอนหนึ่งว่า​ บทบาทหน้าที่ของกระทรวงยุติธรรมมีความเกี่ยวข้องกับหลายหน่วยงาน โดยแต่ละหน่วยงานจะมีกลไกการดําเนินงานที่ต่างกัน ดังนั้น การทํางานจึงต้องมีการบูรณาการทํางานร่วมกันเพื่อเพิ่มประสิทธิภาพในการดําเนินงาน ตลอดจนการพัฒนาทักษะทางด้านนวัตกรรม และนําเทคโนโลยีมาปรับใช้ในการพัฒนางานด้านกระบวนการยุติธรรม หลักสูตรนี้จึงเป็นหลักสูตรที่เสริมสร้างทักษะการคิดวิเคราะห์และสร้างวิสัยทัศน์ให้แก่บุคลากรระดับกลาง ที่จะก้าวไปเป็นบุคลากรระดับสูงในอนาคตต่อไป
รัฐบาลไทย-ข่าวทำเนียบรัฐบาล-ปลัดกอบชัยฯ  เปิดการฝึกสัมมนาเชิงปฏิบัติการให้แก่เจ้าหน้าที่สำนักงานอุตสาหกรรมจังหวัดทั่วประเทศ
วันอังคารที่ 20 ตุลาคม 2563
ปลัดกอบชัยฯ  เปิดการฝึกสัมมนาเชิงปฏิบัติการให้แก่เจ้าหน้าที่สํานักงานอุตสาหกรรมจังหวัดทั่วประเทศ
นายกอบชัย  สังสิทธิสวัสดิ์  ปลัดกระทรวงอุตสาหกรรม เป็นประธานเปิดการฝึกสัมมนาเชิงปฏิบัติการเพื่อเพิ่มประสิทธิภาพการปฏิบัติงานของเจ้าหน้าที่สํานักงานอุตสาหกรรมจังหวัด ณ ห้องปฏิบัติการคอมพิวเตอร์ สํานักบริการคอมพิวเตอร์ มหาวิทยาลัยเกษตรศาสตร์ (บางเขน)
วันนี้ ( 20 ตุลาคม 2563) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดการฝึกสัมมนาเชิงปฏิบัติการเพื่อเพิ่มประสิทธิภาพการปฏิบัติงานของเจ้าหน้าที่สํานักงานอุตสาหกรรมจังหวัด พร้อมมอบแนวนโยบายการดําเนินงานของกระทรวงอุตสาหกรรม ซึ่งหลักสูตรดังกล่าว จัดขึ้นระหว่างวันที่ 19 - 21 ตุลาคม 2563 เพื่อบริหารจัดการข้อมูล เชื่องโยง แลกเปลี่ยนและบูรณาการข้อมูล พร้อมยกระดับการปฏิบัติงานของเจ้าหน้าที่ให้สามารถอํานวยความสะดวกในการให้บริการแก่ประชาชนต่อไป
โดยมี นางสาวณิรดา วิสุทธิชาติธาดา ผู้อํานวยการศูนย์เทคโนโลยีสารสนเทศและการสื่อสาร ให้การต้อนรับ ณ ห้องปฏิบัติการคอมพิวเตอร์ สํานักบริการคอมพิวเตอร์ มหาวิทยาลัยเกษตรศาสตร์ (บางเขน)
#กระทรวงอุตสาหกรรม #อุตสาหกรรมจังหวัด #แลกเปลี่ยนและบูรณาการข้อมูล #prindustry
รัฐบาลไทย-ข่าวทำเนียบรัฐบาล-กระทรวงยุติธรรม เข้าร่วมงาน “ ธ สถิตในดวงใจไทยนิรันดร์ ”
วันอังคารที่ 20 ตุลาคม 2563
กระทรวงยุติธรรม เข้าร่วมงาน “ ธ สถิตในดวงใจไทยนิรันดร์ ”
กระทรวงยุติธรรม เข้าร่วมงาน “ ธ สถิตในดวงใจไทยนิรันดร์ ”
ในวันจันทร์ที่ ๑๒ ตุลาคม ๒๕๖๓ เวลา ๑๕.๐๐ น.
นางสาวรวิวรรณ์ ศรีวนาภิรมย์ ผู้ช่วยปลัดกระทรวงยุติธรรม
เป็นผู้แทนกระทรวงยุติธรรม เข้าร่วมงาน “ ธ สถิตในดวงใจไทยนิรันดร์ ”
เพื่อน้อมรําลึกในพระมหากรุณาธิคุณในห้วงเดือนตุลาคม ๒๕๖๓
เนื่องในวันคล้ายวันสวรรคตพระบาทสมเด็จพระบรมชนกาธิเบศร
มหาภูมิพลอดุลยเดชมหาราช บรมนาถบพิตร ๑๓ ตุลาคม ๒๕๖๓
ซึ่งจัดขึ้นระหว่างวันที่ ๑๒ – ๑๘ ตุลาคม ๒๕๖๓ ณ ไลฟ์สไตล์ ฮอลล์​
ชั้น ๒ ศูนย์การค้าสยามพารากอน กรุงเทพมหานคร
รัฐบาลไทย-ข่าวทำเนียบรัฐบาล- "น้องบีม" เข้าขอบคุณ รมว.ยุติธรรม หลังคดีถูกรถพ่วงชนนาน ๑๕ ปี จบ "สมศักดิ์" ชี้เป็นคดีตัวอย่างการเร่งช่วยประชาชน แนะชาวบ้านหากเดือดร้อนไม่มีที่พึ่งสามารถร้องเรียนได้ที่สำนักงานยุต
วันอังคารที่ 20 ตุลาคม 2563
"น้องบีม" เข้าขอบคุณ รมว.ยุติธรรม หลังคดีถูกรถพ่วงชนนาน ๑๕ ปี จบ "สมศักดิ์" ชี้เป็นคดีตัวอย่างการเร่งช่วยประชาชน แนะชาวบ้านหากเดือดร้อนไม่มีที่พึ่งสามารถร้องเรียนได้ที่สํานักงานยุต
ในวันพุธที่ ๑๔ ตุล
"น้องบีม" เข้าขอบคุณ รมว.ยุติธรรม หลังคดีถูกรถพ่วงชนนาน ๑๕ ปี จบ "สมศักดิ์" ชี้เป็นคดีตัวอย่างการเร่งช่วยประชาชน แนะชาวบ้านหากเดือดร้อนไม่มีที่พึ่งสามารถร้องเรียนได้ที่สํานักงานยุติธรรมจังหวัดทั่วประเทศ ข้าราชการทุกคนพร้อมช่วยเหลือ
ในวันพุธที่ ๑๔ ตุลาคม ๒๕๖๓ เวลา ๑๐.๐๐ น. ณ บริเวณหน้าห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย ว่าที่ ร.ต.ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม นางอรัญญา ทองน้ําตะโก อธิบดีกรมบังคับคดี และ นางสาวภัทรลดา แก้วผ่อง หรือน้องบีม พร้อมด้วย นางสาวพรทิพย์ จันทรัตน์ มารดา ร่วมแถลงข่าวฯ
นายสมศักดิ์ฯ กล่าวว่า คดีของน้องบีมเกิดขึ้นเมื่อปี พ.ศ.๒๕๔๘ ถูกรถบรรทุก ๑๘ ล้อ พุ่งชนรถกระบะ ที่น้องบีมนั่งมากับบิดาและมารดา จนทําให้บิดาเสียชีวิต และน้องบีมบาดเจ็บสาหัสจนเดินไม่ได้ เหตุเกิดที่ อําเภอไชยา จังหวัดสุราษฎร์ธานี จึงได้มีการฟ้องคดีเพื่อเรียกค่าเสียหายทางแพ่งและศาลพิพากษาให้น้องบีมชนะคดี ได้ค่าเสียหายรวม ๕ ล้านบาท ซึ่งได้เงินก้อนแรกมา ๒๘๐,๐๐๐ บาท แต่ทางทนายความคนเก่าได้ใช้หนังสือมอบอํานาจไปแอบเจรจายอมความกับจําเลย ทําให้ครอบครัวน้องบีมไม่ได้รับเงินค่าเสียหายตามคําพิพากษา จึงได้มาร้องเรียนต่อกระทรวงยุติธรรม เมื่อปี พ.ศ.๒๕๖๐ และได้รับการช่วยเหลือจนในที่สุด เมื่อวันที่ ๓๐ กันยายน ๒๕๖๓ ศาลฎีกาพิพากษาให้จําเลยชดใช้ค่าสินไหมให้แก่ครอบครัวน้องบีม แต่ได้มีการประนีประนอมและทําบันทึกข้อตกลงชําระหนี้ จํานวน ๓,๘๑๕,๙๑๕ บาท โดยให้สั่งจ่ายเป็นเช็ค ๒๙ ฉบับดังเดิม เริ่มฉบับแรกเมื่อวันที่ ๓๑ ตุลาคม ๒๕๖๓ เป็นเช็คจํานวน ๙๐๐,๐๐๐ บาท จากนั้นให้ทยอยชําระหนี้ซึ่งจะครบจํานวนในปี พ.ศ.๒๕๖๖ หากชําระเสร็จครบถ้วนจึงจะมีการถอนบังคับคดี
"ในเรื่องนี้หากครอบครัวของน้องบีมไม่ได้รับการชําระเงินตามที่กําหนด ขอให้กลับมาร้องเรียน ตนจะตามเรื่องนี้ให้ถึงที่สุด ซึ่งการติดตามให้บังคับคดี มีความรวดเร็วเป็นสิ่งที่เป็นประโยชน์ต่อสังคมและประชาชน ซึ่งคดีนี้ถือเป็นตัวอย่างของการทํางานของกรมบังคับคดีที่มีความรวดเร็วและติดตามจนสําเร็จ ทั้งนี้หากประชาชนเดือดร้อน ไม่ได้รับความเป็นธรรม ขอให้ท่านมาที่กระทรวงยุติธรรม หรือสํานักงานยุติธรรมจังหวัดทั่วประเทศ ข้าราชการทุกคนพร้อมที่จะให้ความช่วยเหลือ" นายสมศักดิ์ กล่าว
ด้าน นางสาวภัทรลดาฯ กล่าวว่า ขอขอบคุณกระทรวงยุติธรรม และกรมบังคับคดีที่ช่วยเหลือตั้งแต่แรกจนจบคดี ตนดีใจมากที่ได้รับความเป็นธรรม ตนพูดไม่ออกไม่มีอะไรจะบอกนอกจากคําว่าขอบคุณมากๆ